За некалькі дзён ён ужо стаў папулярным сярод мясцовых пакупнікоў, якім нашмат бліжэй ісці сюды за самым неабходным, чым у той жа “Еўраопт” ці гастраном “Цэнтральны”. Наведвальнікаў тут сустракае вельмі прыветлівая і ўважлівая гаспадыня — Наталля Фёдараўна Дылеў-ская, якая шмат гадоў аддала рабоце ў школе, але з цягам часу вырашыла перакваліфікавацца ў гаспадыню ўласнай справы і ўзначаліць аднайменнае прыватнае гандлёвае ўнітарнае прадпрыемства. Разам з ёй тут працуе амаль уся сям’я — муж Аляксандр Уладзіміравіч і старэйшы сын Арцём. Малодшы сёлета скончыў школу, паступіў у БНТУ і, вядома, павінен прысвячаць сябе вучобе.